10 Ebiya bino pa kupita’po Mfumwetu watongele bakwabo 70, webatuma babidi babidi+ bamutangidile mu kibundi ne kibundi ne mu kifuko ne kifuko mwaadi wa kwenda.2 Ebiya webanena’mba: “Bine, mwangulo i mukatampe, ino bengidi i batyetye. O mwanda, abijai Mwinē mwangulo atume bengidi mu mwangulo wandi.+3 Endai! Talai! Nemutume pamo bwa twana twa mikōko mu bukata mwa bampumpi.+4 Kemwakiselai kafuko ka lupeto, nansha mufuko wa mpao nansha bikwabilo,+ kadi kemwakimunai muntu* mwishinda.5 Konso komutwela mu njibo, nenai bidi amba: ‘Ndoe ikale mu ino njibo.’+6 Kadi shi mwine’mwa mudi mulunda na ndoe, nankyo ndoe yenu ikekala pādi. Ino shi i mutupu’ye, nankyo ikemujokela.7 Penepa shikatai mu yayo njibo,+ dyai ne kutoma byobya byobemupa,+ mwanda mwingidi ufwaninwe mpalo yandi.+ Kemwakitundulukai mwadi mu yoi njibo kemudi mu yoi.8 “Kadi, konso komutwela mu kibundi bemutambula’mo, dyai byobya byobemutūdila9 kadi belulai babela badi’mo ne kwibalombola’mba: ‘Bulopwe bwa Leza kebudi pabwipi nenu.’+10 Ino konso komutwela mu kibundi ne kwimutambula’mo mpika, tambilai mu bipito byakyo bikatampe ne kunena’mba:11 ‘Ne luvumbi lwine lwalamatanga ku mayo etu mu kino kyenu kibundi,+ tubemupampwila’lo. Inoko, yukai kino, amba Bulopwe bwa Leza kebudi pabwipi.’12 Nemusapwila’mba: Mu dyodya difuku, ntanda ya Sodoma ikapēlelwa kūminina kutabuka kyakyo kibundi.+13 “Malwa obe, Kolezeni! Malwa obe, Betesaida! mwanda shi bilongwa bya bukomo byalongwa mwenu byālongelwe mu Tyila ne mu Shidona, longa bēsāshile kala bashikete mu bivwalwa bya masāka ne mu buto.+14 O mwanda, mu butyibi, ntanda ya Tyila ne Shidona ikapēlelwa kūminina kwimutabuka.15 Abe nobe Kapanama, le bimweka’mba ukazunzulwa kufika ne mūlu’ni? Ukatūka kufika ne mu Kibundu!*16 “Yewa wimwivwana wangivwana ne ami mwine.+ Kadi yewa wimupela wampele ne ami. Ne kadi yewa umpela wapele ne Yewa wantumine mwine.”+17 Penepo boba 70 bajoka na nsangaji, kebanena’mba: “A Mfumwetu, ne bandemona bene badi betukōkela pa kutela dijina dyobe.”+18 Penepa nandi webanena’mba: “Namone Satana ke mupone kala+ pamo bwa dipeni momwa mūlu.19 Talai! Nemupe lupusa lwa kutyimpa banyoka ne tuminye mu mayo, ne pa bukomo bonso bwa balwana,+ kadi i kutupu kintu kikemusanshija nansha dimo.20 Inoko kemwakisangalai mwanda mishipiditu ibemukōkela, ino sangalai mwanda majina enu i malembwe mūlu.”+21 Enka mu mine nsá’ya, wasangala bininge mu mushipiditu ujila kanena’mba: “Nakutendela ku meso a bonso, a Tata, Mfumu wa diulu ne ntanda, mwanda ubafi fyē bino bintu ku ba tunangu ne bafunde+ ino ubasokwela’byo twana tutyetye. Bine, abe Tata, mwanda uno o muswelo oloelelwe.+22 Bintu byonso i bimpebwe na Tata, kadi i kutupu uyukile mwikadile Mwana poso’nka Tata, kadi i kutupu uyukile mwikadile Tata poso’nka Mwana+ ne yewa ense obasaka kusokwela’ye kudi Mwana.”+23 Ponkapo wavundamukila kudi bana ba bwanga kaebalombola kufula’mba: “I a nsangaji meso amona byomumona’bi.+24 Mwanda nemulombola’mba: Bapolofeto ne balopwe bavule bāsakile kumona bintu byomubandila’bi ino kebāmwene’byopo,+ ne kwivwana bintu byomwivwana’bi ino kebāivwene’byopo.”25 Ino tala! muntu umo ujingulwile Bijila waimana kumutompa kanena’mba: “A Mufundiji, le mfwaninwe kulonga bika nkapyane būmi bwa nyeke?”+26 Nandi wamunena’mba: “Le i bika bilembelwe mu Bijila? Le abe utañanga namani?”27 Nandi wamulondolola’mba: “‘Sanswa Yehova* Leza obe na mutyima obe onso, na muya* obe onso, na bukomo bobe bonso, ne na ñeni yobe yonso’+ ne ‘mukwenu mowisanshilwe abe mwine.’”+28 Nandi wamunena’mba: “Ubalondolola bya bine; longa nyeke namino nabya ukamona būmi.”+29 Inoko muntu’wa byaadi ukimba kwilombola bu moloke,+ wanena Yesu amba: “Lelo mukwetu mwine i ani?”30 Yesu wamulondolola kanena’mba: “Kwadi muntu umo wadi utamba ku Yelusalema utūkila ku Yediko, ino wapona mu makasa a batubwalāla bamuyete byonso byaadi nabyo ne kumukupila, kupwa baenda bamushiya mupungile.31 Mu kitulumukila, kitobo umo wadi utūkila mu dyodya dishinda, ino pa kumumona, wapityila mutamba mukwabo.32 Ne mwine Levi nandi mo monka, aye pa kufika pa kifuko’kya wamumona, wapityila mutamba mukwabo.33 Ino mwine Samadia+ umo wadi wenda mu dyodya dishinda wafika pādi, aye pa kumumona, wamukwatyilwa lusa.34 Penepo wamufwena, wamukuta bilonda ne kumupungulwila’po māni ne vinyu. Kupwa wamukandija pa nyema wandi wakamutwala ku njibo ya beni ne kumulela.35 Difuku dilonda’ko, wayata ndenadi* ibidi, wapa’yo mulami wa njibo ya beni, wamunena’mba: ‘Mulele, kadi byonso byowakalupula kupita pa ino, nsa kukwalwija’byo shi najoka.’36 Lelo momwena pa bano basatu i ani welombwele bu mukwabo+ na yewa waponene mu makasa a batubwalāla’wa?”37 Nandi amba: “I yewa wamulongēle bya lusa.”+ Penepo Yesu wamunena’mba: “Enda, nobe ukalonge’nka nankyo.”+38 Ebiya, pobadi benda, watwela mu kibundi kimo nenki. Mwine’mwa mwana-mukaji umo wa dijina dya bu Mata+ wamutambwile ke mweni mu yandi njibo.39 Wadi na mwanabo mwana-mukaji witwa bu Madia, wadi ushikete ku maulu a Mfumwetu wivwana’nka kwivwana byanena.*40 Ino Mata aye, wadi mulabikwe na twaji tuvule twaadi wingila. Penepo waiya kwadi kanena’mba: “A Mfumwetu, le kumwenepo amba mwanetu wandeka ñingila byonso bunka bwami? Munene āye ankwashe’ko.”41 Mfumwetu wamulondolola’mba: “Mata, Mata, uzumbijanga mutyima ne kukamba na bintu bivule.42 Ino i bintu bityetye’tu bisakibwa, pakwabo kimo’tu kete. Madia aye watonge kipindi kiyampe,*+ kadi kekikamuyatwapo.”
Kunshi kwa Dyani
^ Nansha’mba “kemwakipambai muntu bīpa pa kwiimuna.”
bem_Latn nya_Latn lua_Latn